##### C:\Users\Usuario\AppData\Local\Microsoft\Windows\INetCache\IE\KZVEH8FU\dibu 22 de enero de 2017 color - copia.jpgMISA CON NENOS

##### 22 de xaneiro 2017

**ORDINARIO 3º-A**

**Mateu 4, 12-17: *Chamou a Pedro, Andrés, Santiago e Xoán.***

Mensaxe: **Como a Xoán, Pedro e Santiago …**

**Xesús diche: “SÍGUEME!”.**

1. **ACOLLIDA**

Irmáns e irmás:

Benvidos todos ao encontro dominical desta comunidade parroquial no terceiro domingo do tempo ordinario. Xesús comeza a súa predicación elixindo os apóstolos, dilles: ***“Vinde e seguídeme”.*** Eles, deixándoo todo, ségueno e realizan unha misión: anunciar o Evanxeo, dar a boa nova do Reino. Tamén a nós nos chama Xesús, a cada un polo noso nome, para levar a cabo a nosa vocación no mundo, sendo dos seus, deixando estorbos, anunciando a mensaxe do Reino.

**Nesta semana de** ***oración pola Unidade das Igrexas*** *pedimos que os que seguimos a Xesús teñamos un mesmo pensar, un mesmo sentir, vivamos unidos. Que esta eucaristía renove e fortaleza a nosa esperanza.*

Hoxe a Igrexa celebra o día da **Infancia Misioneira, é dicir, o día que os nenos recordan que son misioneiros.** Pedimos ao Señor que, tal como nos di o lema deste ano, ***“sígueme”,*** os nenos e os maiores vaiamos tras de Xesús, nos fagamos os seus amigos, e vivamos unidos a todas as xentes do mundo.

*(Pódense colocar nun sitio visible unha rede da que colga unha frase “ven e sígueme” e peixes de distintas cores cos nomes dos nenos)*

**No nome do Pai... *Deus, que en Xesús, nos mirou con amor e nos invita a seguilo, sexa convosco …***

**2. PERDÓN**

***Aceptamos a invitación do Señor a converter os nosos corazóns e pedimos perdón porque non sempre somos construtores de unidade, de paz e de solidariedade.***

*- Ti, Xesús, que é a luz e nos invitas á conversión.* ***Señor, ten piedade de nós****.*

*- Ti, Xesús, que nos chamas a seguirte, a ser os teus apóstolos, os mensaxeiros do reino.* ***Cristo, ten piedade de nós.***

*-Ti, Xesús, que nos chamas para facer un mundo mellor e a anunciarte a todos.* ***Señor, ten piedade de nós.***

**3. PALABRA DE DEUS**

Na primeira lectura, **Isaías** ve a presenza de Deus no medio da historia, unha presenza de luz e de alegría. No **Evanxeo** Xesús de Nazaré preséntase como a Luz vinda de Deus que ilumina a todo home; para acoller esta Luz é necesaria unha continua conversión, ir abandonando os ídolos e posturas de morte, e estar orientados á novidade do reino, para continuar a misión de ser testemuñas do que Deus nos ofrece. As palabras de **S. Paulo** deberían de axudarnos a medrar en sentimentos de paz e de unidade.

**4. PETICIÓNS:**

*Oremos a Deus Pai, pedindo hoxe especialmente pola unidade dos cristiáns. Oremos dicindo:*

***-Pai, que vivamos unidos.***

**1. Por todos os que creemos en Xesucristo.** Que o sigamos de todo corazón nas nosas vidas e deamos sempre un bo testemuño da nosa fe. ***Oremos.***

**2. Polas distintas igrexas cristiás.** Que valoremos o esencial que nos une para poder avanzar así cara á plena comuñón. ***Oremos.***

**3. Polas nosas familias e pola nosa sociedade,** dividida por guerras e discordias. Que os cristiáns sexamos instrumentos de unidade, de concordia e de paz. ***Oremos.***

**4. Polos nenos do mundo**. Que sintan a alegría de ser amigos de Xesús, o queiran e o sígan. ***Oremos.***

**5. Polos que nos dicimos cristiáns.** Que nos sintamos chamados por Xesús para continuar hoxe a súa misión levando a súa luz, o seu amor e a súa fe aos nosos ambientes. ***Oremos.***

**6. Polos misioneiros.** Para que haxa sempre moitos, que os axudemos no seu traballo de mellorar o mundo. ***Oremos.***

**7. Pola nosa comunidade parroquial.** Que vivamos a Eucaristía como unha verdadeira festa, un encontro entre irmáns, e non un rito sen calor humana nin compromiso. ***Oremos***



*Grazas, Señor, porque día a día es luz no noso camiño. Que sempre busquemos esa luz e así llela amosemos aos demais. Por XCNS.*

**5. OFRENDAS**

**- CARA DE XESUS E “VEN E SÍGUEME”:** Ao entrar no templo déronnos de parte de Xesús unha mensaxe “ven e sígueme”. Os que esteamos dispostos a seguilo e ser os seus discípulos colocamos o noso debuxo nunha cesta xunto ao altar.

**- UNHAS BOTAS:** Xesús invítanos a camiñar xunto a el, ao seu lado neste camiño tan xenial que é a vida. Para iso imos preparar ben as botas da xenerosidade e da axuda aos demais e imos intentar que as botas vaian fortes e lixeiras para saltar as dificultades da vida.

**- PAN E VIÑO:** Achegándonos a Xesús na eucaristía e na oración lograremos vencer os estorbos para ser do grupo de Xesús, anuncialo a todos e ser as súas testemuñas.

**6. VÍDEOS OU PPW PARA ESTE DOMINGO: Ord-3ºA**

- Mt. 4, 12-23, debuxos: <https://www.youtube.com/watch?v=C0Tn1GhTtl4>

- Mt. 4, 12-23, debuxos: <https://www.youtube.com/watch?v=5Kh728WneI8>

- Mt. 4, 12-23, película: <https://www.youtube.com/watch?v=5KCJODQStak>

- Canto, Ven e sígueme: <http://www.youtube.com/watch?v=nZH8WpCwNO0&list=UUQL-txRIGWd2bOyA9B5KNdg>

- Convértete, reflexión: <http://www.youtube.com/watch?v=z0CqCkXxQwI&list=UUQL-txRIGWd2bOyA9B5KNdg>

- Sigue a luz, reflexión: <http://www.youtube.com/watch?v=XfYLT-3k4Oc>

**Para Santa Infancia:**

- A revolución de Jeferson: <http://www.youtube.com/watch?v=adx-VFnQH1c>

- A revolución de Jeferson, para traballar: <http://www.omp.es/OMP/multimedia/guiones/infanciamisionera2014.pdf>

- Decálogo dun neno misioneiro <http://www.youtube.com/watch?v=pdjs8WcK5-0>

**6. ORACIÓN NA CAMPAÑA DA INFANCIA MISIONEIRA**

Como aos teus amigos Pedro, Santiago, Mateu...,

Ti dixéchesnos a cada un: "Sígueme".

E puxémonos en marcha.

Queremos seguirte

aprendendo a amar como Ti amas,

sendo agradecidos, alegres e xenerosos.

**Queremos seguirte**

coñecéndote mellor, escoitando a túa Palabra,

falando de Ti aos nosos amigos.

**Queremos seguirte**

rezando por todos os nenos do mundo,

axudándoos e deixándonos axudar por eles.

Pedímoslle á Virxe, Raíña das Misións,

que nos acompañe no camiño. Amén.

que nos acompañe en el camiño. Amén.